Kelliem għall- Izvilupp Socjali u Ekonomiku , Alternattiva Demokratika L- Orizzont , 25 ta' Frar 2009 Il- kontroversja tal- iżvilupp propost ħdejn il- Kon - Katidral ta' San Ġwann ingħatat prominenza kbira minn bosta aġenziji ta' midja Maltija . Minkejja li jien minix favur l- iżvilupp propost , minix se nidħol fil- mertu ta' dan , għax nemmen li diġà smajna u qrajna biżżejjed dwar il- każ . Li nixtieq nagħmel hu li nagħ ­ mel analiżi qasira tal- impatt politiku tal- kwistjoni . Fuq naħa kien hemm il- Gvern Nazzjonalista u l- Fondazzjoni tal- Kon - Katidral ta' San Ġwann , li permezz ta' fondi tal- Unjoni Ewropea , ippromwovew dan l- iżvilupp . Fost oħrajn , huma kellhom l- appoġġ ta' Din l- Art Ħelwa . Fuq in- naħa l- oħra kellek għaqdiet tal- ambjent bħal Flimkien għall- Ambjent Aħjar u kif ukoll il- Partit Laburista u l- Alternattiva Demokratika . Kien hemm ukoll bosta opinjonisti , akkademiċi u attivisti li opponew il- proġett . Iżda fuq kollox , jidher li kien hemm ukoll nies prominenti fi ħdan il- Partit Nazzjonalista , saħansitra fost il- Membri tal- Parlament . Il- Partit Laburista kien se jressaq mozzjoni parlamentari kontra l- proġett iżda f' daqqa waħda , il- Prim Ministru Law ­ rence Gonzi ħabbar li l- proġett se jitwarrab . X' wassal għal din id- deċiżjoni ? Fil- midja tressqu numru ta' analiżi dwar dan . Analiżi tipika ­ ment partiġġjana irraġunat li l- Prim Ministru xamm li għandu opożizzjoni kbira kontrih u b' mod opportunist għamel ' u - turn ' biex isalva wiċċu . Analiżi iktar kawta u apolo ­ ġetika qalet li din kienet rebħa tal- moviment ambjenta ­ lis ­ ta li rnexxielu jqajjem kux ­ jenza dwar il- proġett , u li b' mod demo ­ kratiku , il- Gvern sema' lill- poplu . Hemm min forsi ħalla l- entużjażmu jiġri bih u ħaseb li kien se jaqa' l- Gvern minħabba l- Kon - Katidral ta' San Ġwann . Bħallikieku Membru Parlamen ­ tari żagħżugħ huwa daqshekk kamikaże li lest li jwaqqa' l- Gvern u fl- istess ħin jidfen il- futur politiku tiegħu nnifsu . L- opinjoni tiegħi hi li kien hemm sinteżi ta' bosta pres ­ sjonijiet li flimkien wasslu għar- riżultat . Il- Partit Laburista u l- Alternattiva Demokratika dehru iktar viċin il- vuċi popolari . Għaqdiet tal- ambjent irnexxiel ­ hom jipproduċu diskors li seraq ix- xena fuq il- midja . U xi mem ­ bri parlamentari riedu jagħtu messaġġ li leħinhom għandu jiġi rrispettat . Fl- istess ħin , il- Prim Ministru għamel il- kalkoli politiċi tiegħu u biddel id- deċiżjoni tiegħu . Iktar milli ' u - turn ' , jien nikkun ­ sidra din bħala waħda mir- raġunijiet għaliex il- Partit Nazzjonalista jibqa' jirbaħ l- elezzjonijiet … għax f' dawn l- aħħar snin għaraf iktar jimxi maż- żminijiet , minkejja l- kon ­ tra ­ dizzjonijiet kbar li jeżistu f' dan il- partit li jlaqqa' nies tan- negozju u tal- intrapriża ma' ħaddiema ; Konservattivi Katto ­ liċi ma' żgħażagħ liberali , u saħansitra profeti tal- Kapita ­ liżmu Neo - liberali ma' Pro ­ gressivi oħrajn li għal xi raġuni jew oħra ma jassoċjawx ruħhom max- Xellug Malti . Fil- verità kien hemm alleanza li wasslet għar- rebħa ta' San Ġwann . Iżda din l- alleanza kienet waħda spontanja u mhux waħda organizzata formalment , tant li xi protagonisti ma riedux jassoċjaw ruħhom ma' gruppi li kienu fuq l- istess naħa tagħhom . Xi għaqdiet bħal Flimkien għall- Ambjent Aħjar dejjem isostnu li ma jistgħux jaħdmu ma' partiti politiċi . Filwaqt li nirrispetta u nif ­ hem din il- pożizzjoni , fl- istess ħin nistaqsi : kieku ma kienx hemm l- involviment ta' partiti politiċi ħomor , ħodor u saħansitra blu , kien jintlaħaq dan ir- riżultat ? Filwaqt li napprezza l- fehma ta' ambjentalisti bħal Astrid Vella li huma konxji ħafna tal- " indipendenza " tagħhom , fl- istess ħin ma nara xejn ħażin li jkun hemm alleanzi ċari bejn għaqdiet non - governattivi u partiti politiċi . Mhux qed ngħid li l- għaqdiet għandhom ikunu xi satelliti tal- partiti . Minflok , għandu jkun hemm relazzjoni ta' rispett reċiproku u djalettika bejn iż- żewġ naħat , fejn kemm il- partiti u l- għaqdiet jiggwa ­ danjaw minn ħidma flimkien . Irridu jew ma rridux , rebħiet fuq kwistjonijiet speċifiċi dejjem jinvolvu xi alleanzi bejn gruppi differenti . Il- politika tal- eremiti ma tistax iġġib bidliet soċjali . Kelliem għall- Izvilupp Socjali u Ekonomiku - Alternattiva Demokratika L- Orizzont 11 ta' Frar 2009 Qegħdin fi żminijiet karatterizzati minn kontradizzjonijiet kbar . Quddiemna għandna opportunitajiet kbar biex ikollna soċjetà aħjar , frott l- iżvilupp f' oqsma bħal dawk ekonomiċi , politiċi , soċjali , xjentifiċi u teknoloġiċi . Iżda fl- istess ħin fuq rasna hemm il- mannari tat- tibdil fil- klima u tal- kriżi globali ekonomika , li qegħdin iwasslu għal diffikultajiet kbar fosthom qgħad , mard , faqar u tniġġiż . F' soċjetajiet avvanzati , l- identità tal- konsumatur hija waħda b' saħħitha ferm . Ħafna nies jibbażaw l- individwalità tagħhom fuq dak li jikkonsmaw , mid- dar sal- karozza , mill- ħwejjeġ sal- ikel , mill- mużika sal- postijiet li jiffrekwentaw . L- istil ta' ħajja tal- individwu saret waħda mill- ideoloġiji dominanti ta' żminijietna . Industriji sħaħ jiddependu minn dan il- konsum , u b' hekk jiġu maħluqa bosta impjiegi . Iżda dan kollu għandu l- limiti tiegħu . Il- konsum m' huwiex bir mingħajr qiegħ . L- ekoloġija għandha l- limiti tagħha , u dan għandu impatt soċjali qawwi . Biżżejjed wieħed jaħseb dwar il- karozzi privati . Iktar ma jinxtraw karozzi , iktar jinbnew toroq u iktar jintilfu spazji ħodor . Iktar ma jiżdied it- traffiku , inqas ikun hemm postijiet b' sens ta' komunità , minħabba li n- nies ikollhom inqas spazju fejn jiltaqgħu b' mod mingħajr perikli . Iżda kemm aħna lesti li nissagrifikaw l- użu tal- karozza ? Qiegħed ngħid dan mhux biss għal pajjiżna , fejn għandna servizz ta' trasport pubbliku b' bosta nuqqasijiet , iżda ukoll f' pajjiżi fejn , minkejja li għandhom dan it- tip ta' servizz avvanzat , xorta huma kkaratterizzati minn użu insostenibbli ta' karozzi … Biżżejjed wieħed isemmi li f' Los Angeles biss , hemm iktar karozzi milli fiċ- Ċina kollha kemm hi ! U fl- istess ħin , aħna tal- pajjiżi avvanzati , għandna dritt nippretendu li pajjiżi inqas żviluppati jagħmlu s- sagrifiċċji li aħna m' aħniex lesti li nagħmlu ? Fis- soċjetajiet bħal tagħna , diffiċli wieħed jimmaġina li tispiċċa fix- xejn l- identità tal- kosumatur . Iżda x' jista' jsir sabiex naffrontaw din l- identità b' mod sostenibbli ? Bosta ħassieba akkademiċi u forzi politiċi , jemfassizzaw il- bżonn li l- politika soċjali tippromwovi l- identità taċ- ċittadin . Iċ- ċittadin x' inhu ? Ċittadin huwa membru ta' soċjetà , li għandu kemm drittijiet kif ukoll dmirijiet . F' soċjetajiet moderni , drittijiet jinkludu dawk bħal- libertajiet ċivili , fosthom id- dritt tal- għażla ta' stil ta' ħajja li wieħed jixtieq jgħix . Iżda importanti li wieħed jemfasizza d- dmirijiet lejn ħaddieħor , u dan jinkludi ukoll il- ġenerazzjonijet tal- futur . Din it- tip ta' imġieba tista' twassal biex soċjetà jkollha kuxjenza soċjali u ambjentali iktar b' saħħitha . Iżda f' dinja reali , wieħed m' għandux jippretendi li ċittadini jkunu daqshekk altruisti lejn ħaddieħor meta huma stess għandhom diffikultajiet kbar . Kif nista' nippretendi li xi ħadd jinvesti somma kapitali f' enerġija alternattiva , meta din il- persuna bilkemm qiegħda tlaħħaq mal- ispejjeż ta' kuljum ? U kif nista' nippretendi li xi ħadd jaqbad u jbiddel il- karozza għal waħda iktar ' nadifa' meta l- but ma jippermettix ? Bl- istess mod , kif nista' nippretendi li xi ħadd jafda lill- awtoritajiet soċjali meta din il- persuna qiegħda taħdem b' mod onest iżda qiegħda tħallas ammont ta' taxxi sproporzjonati ? Jista' jkun il- każ li hemm min qiegħed joqgħod mar- regoli iżda qiegħed jitlef il- logħba . Hawnhekk tidħol l- identità tal- ħaddiem . Fl- aħħar mill- aħħar , lil hinn minn identitajiet oħra bħal dawk ta' konsumatur u ċittadin , liema identitajiet huma reali , hemm l- identità tal- ħaddiem . L- attiviżmu ta' bosta unjins tal- ħaddiema f' Malta fil- kwistjoni tat- tariffi tad- dawl u l- ilma hija xhieda qawwija ta' dan … L- unjins qegħdin jitkellmu dwar il- problemi li għandhom il- membri tagħhom , jiġifieri ħaddiema , iżda l- problemi għandhom x' jaqsmu ma' konsum , iktar milli max- xogħol b' mod dirett . Iżda konsumatur huwa ħaddiem , u l- identitajiet jikkonverġu . Għalhekk , jeħtieġ li politika soċjali progressiva tiżgura , li jkun hemm opportunitajiet ġusti u indaqs għaċ- ċittadini . Dawn l- opportunitajiet jibdew mid- dinja tax- xogħol , fejn għandu jiġi żgurat mhux biss li jiġu ssalvagwardjati l- impjiegi , iżda ukoll li l- ħaddiema jiġu trattati b' mod indaqs għall- istess tip ta' xogħol , speċjalment meta qiegħda tiżdied il- prekarjetà u xogħol każwali bħal dak b' kuntratt definit . F' dan ir- rigward wieħed ma jistax ma jsellimx lill- GWU li ħarġet b' inizjattiva tassew ġusta li jiġu ssalvagwardjati l- impj - iegi permezz tal- ' 4 day week ' , liema kunċett qiegħed iġib iktar solidarjetà bejn ħad - diema f' kumpaniji li qiegħed ikollhom problemi ekonomiċi kbar . Iżda għandu jkun hemm ukoll opportunitajiet li jippremjaw , u mhux jikkastigaw lil min iġib ruħu ta' ċittadin ġust u onest . Miżuri f' dan ir- rigward jistgħu jinkludu krediti ta' taxxa lil min jaħdem , iżda ma jistax ilaħħaq mal- għoli tal- ħajja , inċentivi fiskali li bihom verament il- but tal- ħaddiem ikun jista' jaffordja prodotti ' ekoloġiċi ' , u riformi f' oqsma bħat- trasport pubbliku li huma mmirati li joħolqu servizz verament aċċessibbli . Dawn it- tip ta' riformi għandhom jiġu kkumpanjati b' riformi li jinkoraġġixxu investimenti f' oqsma ' ġodda' u sostenibbli li jkollhom impatt ekoloġiku pożittiv . Dawn it- tip ta' riformi jkollhom bosta effetti li , bħal katina , jiddependu minn xulxin … Iħallu iktar flus f' idejn il- ħaddiem / konsumatur , jippermettu li r- rota ekono - mika ddur u b' hekk jinħolqu iktar impjiegi , u jiffavorixxu lil min jaħdem u lil min qiegħed jagħżel stil ta' ħajja iktar soċjalment u ekoloġikament ġusta . Iżda din it- tip ta' politika teħtieġ kuraġġ u alleanzi sodi . Alleanzi mhux ma' min qiegħed jistana mis- sistema preżenti , iżda alleanzi ma' min ipoġġi l- ġustizzja soċjali u ekoloġika qabel kollox . L- alleanzi ta' bosta unjins tal- ħaddiema fil- kwistjoni tad- dawl u l- ilma jagħtina kuraġġ .